7. ΑΝΑΓΚ.ΝΟΜΟΣ υπ’ αριθ.1306 της 30 Ιουν./9 Ιουλ.1938 Περί εκτυπώσεως νέων ομολογιών εις αντικατάστασιν παλαιών τοιούτων εστερημένων τοκομεριδίων. Άρθρον μόνον.-1.Οσάκις λόγω εξαντλήσεως της επί ομολογιών Εθνικών Δανείων υπαρχούσης σειράς φύλλων τοκομεριδίων απαιτείται η εκτύπωσις νέων τοκομεριδίων επιτρέπεται εις τον Υπουργόν των Οικονομικών όπως αντί της εκτυπώσεως μόνον των τοκομεριδίων τούτων προβαίνη εις ανατύπωσιν νέων ομολογιών μετά τοκομεριδίων προς αντικατάστασιν των εν κυκλοφορία τοιούτων. Αι ούτως ανατυπούμεναι ομολογίαι δύνανται να εκδοθώσι και εις τμήματα διάφορα των εις α αρχικώς εξεδόθησαν. Ο τύπος, το κείμενον, η υπογραφή και αι εν γένει λεπτομέρειαι των ως άνω νέων ομολογιών καθορίζονται δι’ αποφάσεων του Υπουργού των Οικονομικών δημοσιευομένων εις την Εφημερίδα της Κυβερνήσεως. Δι’ ομοίων αποφάσεων του Υπουργού των Οικονομικών ορίζονται και αι προθεσμίαι ανταλλαγής των παλαιών δια νέων ομολογιών. 2.Η εκτύπωσις ομολογιών και φύλλων τοκομεριδίων δύναται να ανατίθεται δι’ αποφάσεως του Υπουργού των Οικονομικών και μετά προηγουμένην σύμφωνον απόφασιν της Ανωτάτης Διοικήσεως Οικονομικής Αμύνης εις εργοστάσια του εξωτερικού ή του εσωτερικού κατά παρέκκλισιν από των ισχυουσών διατάξεων περί ενεργείας Κρατικών Προμηθειών. 26.Δ.ω.6-7 Γενικές διατάξεις 26.Δ.ω.6-7 Γενικές διατάξεις 3.«Επί τω τέλει ποσοτικού και ποιοτικού Ελέγχου των εκτυπωθησομένων τίτλων και τοκομεριδίων του αριθμητικού τούτων Ελέγχου και καταστροφής των αντικατασταθησομένων τίτλων, του ελέγχου και της καταστροφής των αποδεικτικών (ταλόν) διανομής των νέων φύλλων τοκομεριδίων, ελέγχου διαθέσεως ομολογιών ελέγχου πληρωμών τίτλων και τοκομεριδίων, ελέγχου και καταστροφής αδιαθέτων τίτλων και φύλλων τοκομεριδίων, επιτρέπεται δι’ αποφάσεως του Υπουργού των Οικονομικών η εκ Κρατικών οργάνων σύστασις Επιτροπών και Συνεργείων ων η αποζημίωσις καθορίζεται κατά τας εκάστοτε ισχυούσας διατάξεις περί αποζημιώσεως Επιτροπών Συνεργείων κλπ». Η παρ.3 αντικατεστάθη ως άνω δια του άρθρ.4 Νόμ.822 της 21/23 Οκτ.1943 (ΦΕΚ Α΄ 357) κυρωθέντος δια της υπ’ αριθ.306/1946 πράξ. Υπ. Συμβ. (τόμ.20). 